Kultura Maribor

Nevrodivergentni Hangout
2025-06-24 17:00 - 20:00 (Europe/Paris) | Kulturni inkubator
NEVRODIVERGENTNI HANGOUT
BARVANJE, SPROŠČANJE IN GRICKANJE
Torek, 24. junij 2025 // 17.00 // Kulturni inkubator
V torek, 24. junija 2025, se v Kulturni inkubator vrača Nevrodivergentni Hangout, tokrat podnaslovljen Barvanje, sproščanje in grickanje. Z druženjem začnemo ob 17. uri.
*BARVANJE, SPROŠČANJE IN GRICKANJE*
Naslikaj svoj dizajn, prilagodite svoj izgled!
Pridruži se nam na ustvarjanju unikatnih (brezplačnih) oblačili! Za vse potrebne materiale poskrbimo, prijetno družbo in prigrizke poskrbimo me_i.
Dogodek bo potekal v slovenščini in angleščini!
***
*PAINTIN’, CHILLIN’ & SNACKIN’*
Draw your own design, customize your look!
Join us in creating with free clothes! We will provide materials like paint and brushes, and also good company and snacks.
The event is held in Slovenian and English!

Povezava do originalnega članka

Svet je moj dom
2025-06-24 19:00 - 20:00 | Maribor center / Mestni park
Večina od nas je že slišala in tudi videla kakšen nastop ali celo predstavo orientalskega plesa. Le malokdo pa ve, kako tesno sta povezana orientalski in romski ples, ki se je tako kot romski jezik pred tisočletji na pot po svetu podal iz pradomovine Romov, Indije. Čeprav ne živimo več v davnih časih in ne potujemo po svetu z vozovi, peš ali konjskimi vpregami, bogato plesno izročilo ostaja in nas še zmeraj ter vedno znova navdušuje. Plesalke iz Plesne delavnice Zahir in njihove gostje so sodobne »plesne pripovedovalke«, ki bodo z različnimi plesnimi »fuzijami« pripovedovale svoje zgodbe in nas popeljale v pisan svet orientalskega plesa.

Povezava do originalnega članka

Oma in jelka, tisoče let
2025-06-24 19:00 - 20:00 | Maribor center / Slovenska ulica 13
Pozdravljam vas iz krajev jutrišnjega dne, ki so videnja kmečkih duš v preletu čez svet.
(Fabrizio De André, Anime Salve)
Ko je Oma tistega jutra odprla oči, je sprevidela, da ne bo mogla vstati. Čelo je sililo gor, trup je
ostajal negiben kot hlod. Nekje med glavo in repom je prihajalo do strahotnega kratkega stika. »O, zlata duša,« je vzdihnila Oma. »Življenje je težko že samo po sebi, če pa imaš v lastnem truplu dva, ki vlečeta vsak na svojo stran …«. To je trenutek, ko je Oma srečala jelko.
Jelka je šest tisočletij in pol negibno – kot hlod – ležala v mokri zemlji, preden sta jo po naključju v Čadrgu našla Jani in Gorazd Kutin, ko so na robu vasi obnavljali kale. Bila je tako mokra, da je teklo od nje. Posušili so jo in jo spremenili v liro, boben in piščal.
Oma in jelka sta narejeni iz istega testa: časa, ki poje. V predstavi ga bosta ozvočila pripovedovalka Nataša Kramberger ter multiinstrumentalist Samo Kutin, ki bo poleg lire in bobna iz lesa tisočletne jelke igral še na hurdy gurdy, harmonij ter basovsko harfo, ki jo je izdelal sam.

Povezava do originalnega članka

Minoriti After Party .24: Haris Pilton
2025-06-24 23:30 - 2025-06-25 00:00 | Maribor center / Minoriti – Avditorij LGM
Afterji na Minoritih. Tisti, ki po dogajanju na odru Minoriti hladnokrvno ugrabijo prizorišče (in publiko) ter poskrbijo za nepozabne festivalske podaljške. Gnezdo dobrih vibracij in valilnica legendarnih festivalskih zgodb.
Afterji na Minoritih. Tisti, ki po dogajanju na odru Minoriti hladnokrvno ugrabijo prizorišče (in publiko) ter poskrbijo za nepozabne festivalske podaljške. Gnezdo dobrih vibracij in valilnica legendarnih festivalskih zgodb.
Preverite, kdo jih bo spisal v 2025!
Otvoritveni Minoriti After Party bomo začeli z domačim in že mnoga leta aktivnim Davidom Krayjem, ki bo petkov večer popestril z electronic pop galore in house setom.
Po komediji bo za sobotno noč poskrbela mariborska DJ-ka Snupee Maja s hip hop, R’n’B in house selekcijo.
Nedeljski večer bo v družbi plesalcev tanga obarvan v južnoameriški melos, ki ga bo vodil že mnoga leta dejaven DJ ter plesalec Matjaž Kovše.
Na afterju po koncertu skupine Elemental bo z nami priznan slovenski rap artist, radijski vodja ter broadcaster Mrigo s svojim rap , reggae in R’n’B izborom.
Po mističnem Dhaferju Youssefu na afterju gostimo producenta, DJ-ja ter pionirja balkan beat scene, vsestranskega Harisa Piltona s plesnim mixom balkan beata ter zahodnih ritmov.
Afriškemu koncertu bo sledil nastop vrhunskega DJ dueta Roots in Session, ki že 25 let skrbi za razvoj reggae in bass music kulture v Sloveniji in na tujem. Čaka nas dancehall, afrobeat, hip-hop, reggae in mnogo več.
V četrtkovo noč ali mali petek nas bo do konca popeljal eden in edini Dalaj Eegol, legenda slovenske glasbene scene, vsestranski umetnik ter funky DJ, ki vedno preseneti.
Petkovo noč nam bo po jazzy večeru popestril sam Brane Rončel, človek, ki je Sloveniji približal jazz in world music kot DJ, organizator ter avtor oddaje Izza odra.
Za veliki zaključek na Minoritih bo na kontrolerjih domači Marko Herič, izkušeni maček disko in ostalih plesnih ritmov.

Vstopnica za predstavo oz. koncert na prizorišču Minoriti velja po prireditvi tudi kot vstopnica za Minoriti After Party. Vstop na prizorišče z vstopnico za Minoriti After Party bo možen takoj po zaključku prireditve, ki se odvija pred tem. Število razpoložljivih vstopnic za Minoriti After Party prilagajmo sproti glede na zasedenost prizorišča. Prosimo, spremljajte naše ažurne objave na festivalskih družbenih omrežjih, spletni strani ter na prodajnih mestih.
Povezava do originalnega članka

26. Otroški Folkart – Slovenija
2025-06-25 10:30 - 11:30 | Maribor center / Mestni park
Spoznavanje žive kulturne dediščine skozi nastope otroških folklornih skupin, ki delujejo v Sloveniji.
Otroška folklorna skupina KUD Študent Maribor deluje od leta 2010 in predstavlja najmlajšo sekcijo Kulturno umetniškega društva Študent Maribor, ki je sicer bilo ustanovljeno že davnega leta 1964 in je v lanskem letu praznovalo častitljivih 60 let delovanja. V društvu deluje več akademskih folklornih skupin in veterani, v letošnjem letu pa še 3 otroške skupine (mlajša in starejša skupina ter mladinska skupina).
Skupine so poznane po izredno kvalitetnem programu ter izjemnih dosežkih, saj se redno uvrščajo na regijska in državna srečanja otroških folklornih skupin Slovenije. Mladinska skupina pogosto gostuje tudi v tujini, saj je bogato slovensko ljudsko izročilo predstavila že v številnih evropskih državah; na Poljskem, Češkem, Hrvaškem, v Makedoniji, Srbiji, Črni gori, v lanskem letu pa je prvič gostovala tudi na Afriškem kontinentu, v Egiptu.
Skozi glasbo in ljudske plese otroških folklornih skupin do zavedanja korenin. Plešemo in iskre krešemo!

Povezava do originalnega članka

Folkart v mestu - Finska, Paragvaj, Romunija
2025-06-25 11:00 - 13:00 | Maribor center / Glavni trg
37. MEDNARODNI CIOFF® FOLKLORNI FESTIVAL FOLKART
24.–28. 6. 2025
Folkart, naše okno v svet
Folkart bo ponovno ogrnil naš Maribor v barve svetovne nesnovne kulturne dediščine in nam prikazal tradicijo, ki ohranja predajanje načina dela, obnašanja, običajev, verovanja in vrednot, ki so temelji življenja vsake naslednje generacije. Folklora je veliko več kot le zgolj ohranjanje tradicije. Je pripadnost in spoštovanje. In kultura je osnova obstoja slehernega naroda na svetu.
Zato je mariborski Folkart pravi praznik svetovne tradicijske kulture, je naše OKNO V SVET.
Nenehno ponavljamo, da je Folkart eden izmed najbolj cenjenih festivalov v folklornem svetu, da je bil kot prvi izmed vseh tovrstnih festivalov na svetu počaščen s pokroviteljstvom UNESCA, da že od samega začetka deluje pod okriljem svetovne organizacije CIOFF®, da … Veliko premalo in ne dovolj pogosto pa izpostavljamo, kolikšno število narodov in držav z vsega sveta smo že gostili v Mariboru, kar je ena največjih odlik in značilnosti našega festivala.
V vseh teh letih je na naše domače dvorišče svoje edinstvene zgodbe prinesel praktično ves svet, če izvzamemo Aborigine, Indijance in Tuarege, pa mogoče še Inuite, recimo. So nas pa zato obiskali novozelandski Maori, in to kar trikrat, pa Polinezijci z otoka Rapa-Nui in Havajev, Fidžijci in Guamci, z druge strani sveta so k nam prišli Indo-Mauričani ter Kreoli, Svazijci, Hutujci, Kikuji in Masaji, Burjati, Kabardinci, Uzbeki in Kirgizi iz Tuve, Baškiri in Tatari, kitajski Mongoli in Hani, Kalmiki, bojevniki Osetije in Alanije, Kazahi, turški derviši, Kozaki, Singalci, Filipinci, večina narodov iz držav Latinske Amerike, Srednje Amerike in Karibov ter vsa Evropa, tako s severa, z juga, vzhoda in zahoda.
Folkart je v skoraj štirih desetletjih gostil folklorne skupine iz več kot 80 različnih držav sveta, ki so nas navduševale in nam odprle široka, zanimiva in drugačna obzorja. Letos bodo glasniki svetovne kulture prišli v Maribor že 37. zapored. Na letošnji Folkart prihajajo skupine iz Evrope, Azije, Južne in osrednjega dela Severne Amerike.
S severa Evrope, iz dežele ob Baltskem morju, ki je znana po tem, da imajo več savn kot avtomobilov, iz mesta Joensuu na Finskem prihaja skupina, ki goji karelijske plese, polne čustev, ritma in veselja. Iz sosednje Hrvaške, iz bližnjega Varaždina, s svojim izvrstnim tamburaškim orkestrom prihaja mlada skupina, ki spada v sam vrh hrvaške tradicijske kulture. Iz Paragvaja, dežele v Južni Ameriki, kjer je ob španščini še danes uraden tudi avtohtoni jezik Guarani, iz mesta San Antonio prihaja skupina profesionalnih plesalcev. Z drugega konca sveta, iz Singapurja, najbolj čistega mesta na svetu, prihaja skupina profesionalcev, ki so ena ključnih kulturnih sil na plesni sceni Jugovzhodne Azije. Po dolgih letih premora pa k nam spet prihaja skupina iz Združenih držav Amerike, ki leži v osrednjem delu Severne Amerike. Študentje univerze Mars Hill iz Severne Karoline so pravi mojstri ljudskega plesa »clogging«, značilnega za ZDA. Iz mesta Baia Mare v okrožju Maramureş v Romuniji, deželi najbolj razvpitega vampirja, sicer izmišljenega grofa Drakule, pa prihaja vrhunska skupina profesionalcev, ki že desetletja kraljujejo na svetovni folklorni sceni. Že tradicionalno bodo Slovenijo predstavljali naši Kudovci, mariborska Akademska folklorna skupina Študent.
Maribor bo poln folklore, pisanih barv in veselih obrazov. Srečevali se bomo v osrčju mesta, na Lentu, ob otvoritvi in zaključku na Glavnem odru festivala na Trgu Leona Štuklja, v Mestnem parku in še kje.
Prisrčno vabljeni!

1. FINSKA
Folklorni plesni ansambel Motora, Joensuu
Dežela polarnih noči, kjer sonce sije tudi ponoči in kjer je podnevi temno. Dežela savn, več jih je kot avtomobilov, Aurore borealis, srečnih ljudi in starodavnih pravljic. Neukročena laponska divjina. Joulupukki, po naše Božiček, biva v Rovaniemiju. In tradicionalna velikonočna sladica mämmi.
Finska je obmorska nordijska država, ki leži najseverneje izmed vseh držav na svetu. Ima približno 168.000 jezer in 179.000 otokov, z največjim arhipelagom na svetu, ki obsega 50.000 otokov. Kar četrtina ozemlja leži znotraj arktičnega kroga, zato polnočno sonce lahko vztraja nekaj dni. Skrajni sever Finske je poleti obsijan od sonca 73 dni, pozimi pa kar 51 dni kraljuje tema. Finci pa so še posebej znani po ljubezni do savnanja. Imajo več savn kot avtomobilov in ta njihova tradicija naj bi segala že 7000 let v preteklost. Finska je izjemno privlačna tudi za turiste z vsega sveta zaradi severnega sija (Aurora borealis), kjer lahko to čudo narave nad arktičnim krogom opazujejo vse od septembra do začetka aprila. Svetovno znana atrakcija pa je tudi Božičkova vas na Laponskem, kjer ima Božiček v mestu Rovaniemi, znanem kot arktična prestolnica, celo svojo lastno pisarno.
Skupina Motora prihaja prav z drugega konca Finske, iz Severne Karelije. Ustanovljena je bila leta 1968 in je specializirana za izvajanje veselih ter živahnih karelskih plesov, v svojem repertoarju pa ima tudi ostale finske ljudske plese, kot so kadrilja, polka in valček. Obožujejo pripovedovanje in oživljanje starih ljudskih pravljic. Motora je eden najpomembnejših folklornih ansamblov na Finskem, z več kot 50 leti izkušenj. Ponosni so na to, da predstavljajo finski ljudski ples na najboljši možen način.
Skupina je v preteklih letih večkrat dosegla najvišja mesta na državnih plesnih tekmovanjih in leta 2024 prejela naziv »Folklorna skupina leta«, kar je najvišje priznanje na Finskem.
2. PARAGVAJ
Folklorna skupina Paragvaj Rekove, San Antonio
Dežela prijaznih, srečnih ljudi. Sopa paraguaya in preste chipas. Slapovi Monday Ytororõ in jez Itaipu, največja hidroelektrarna na svetu. Slavni namizni prti Ao po’i. Paragvajska mornarica brez obale, prestolnica Asunción, eno najstarejših mest v Južni Ameriki in jezuitski misijoni Guaranov.
Ta celinska država v Južni Ameriki leži ob bregovih reke Paragvaj ter meji na Bolivijo, Brazilijo in Argentino. Kljub temu, da je ena od zgolj dveh celinskih držav Južne Amerike, ima na rekah Paragvaj in Parana plaže, pristanišča ter izhod na Atlantski ocean. Življenje prebivalcev je trdo. Oblikovala ga je kruta zgodovina, vse od prihoda španskih konkvistadorjev v 16. stoletju. Po izgonu jezuitov s španskih ozemelj je Paragvaj postal obrobna kolonija, ki mu je vladala vrsta avtoritativnih vlad, vojaških diktatur, uničevale pa so ga tudi katastrofalne vojne v 19. in celo 20. stoletju. Kljub temu pa je Paragvaj dežela izjemno prijaznih ljudi, ki kljub težkim pogojem za življenje veljajo za srečne. Večina prebivalstva je mesticev, kultura Guarani pa je izjemno vplivna.
Skupina Paragvaj Rekove združuje profesionalne plesne navdušence, z glavnim ciljem širjenja paragvajske kulture po svetu. Vsi člani se osredotočajo na vsako podrobnost in spoštujejo svoje nacionalne barve. Udeležujejo se najvidnejših svetovnih festivalov in s ponosom predstavljajo najboljše iz paragvajske folklore. Čeprav niso deležni finančne podpore vlade, so si kljub temu zadali nalogo in prevzeli odgovornost za promocijo paragvajske ljudske tradicije po vsem svetu. Na odrih ponujajo edinstveno predstavo s profesionalnimi umetniki, s tradicionalnimi in ljudskimi plesi, kot so med drugim Galo pera, izbor paragvajskih polk za ples s steklenicami in poseben ples s podeželja, al Arriero. Njihovi kostumi so barviti, posebni, a popolnoma v skladu s podobo prednikov.
3. ROMUNIJA
Državni folklorni ansambel Transilvania, Baia Mare
Dežela kontrastov, gostoljubnih ljudi in grofa Drakule. Transfagarasan, najlepša in najbolj razburljiva cesta na svetu. Urejena, sodobna mesta. Bukarešta kot »Pariz vzhoda« in skromno, revno podeželje. Konjske vprege in gradovi, polni umetnin. Francesco Illy in Nadia Comaneci.
Z združitvijo podonavskih kneževin Moldavije in Vlaške je leta 1859 nastala država, šele leta 1866 uradno imenovana Romunija. Je največja država jugovzhodnega dela Evrope. Razgibana pokrajina je razporejena med Karpate, moldavsko in transilvansko planoto ter Panonsko nižino in Vlaško višavje. Kulturna dediščina Romunije je odlično ohranjena. Romunski jezik je star 1700 let. V Jami kosti so odkrili najzgodnejši fosil Homo sapiensa, ocena njegove starosti je 37.800 do 42.000 let.
Ljudje so predvsem na podeželju izjemno prijazni, gostoljubni in odprti, čeprav dajejo vtis mrkih ljudi, kar pa naj bi bila posledica dolgoletnega vladajočega režima in tiranstva enega najbolj krutih evropskih voditeljev Nicolaja Ceausesca. Prijel se ga je vzdevek Drakula 20. stoletja. In ravno grof Drakula je velik magnet za turistično srenjo; v Transilvanijo, polno srednjeveških naselij, gotskih gradov in strmih gora se zgrinja na tisoče turistov. Izmišljen lik grofa Drakule, ki ga je ustvaril irski pisatelj Bram Stoker, je najbolj razvpit vampir, saj so mu filmske upodobitve prinesle svetovno slavo.
Državni folklorni ansambel Transilvanija s sedežem v kraju Baia Mare v okrožju Maramureş je bil ustanovljen leta 1959 kot institucija s statusom pravne osebe in samostojnim programom dejavnosti. Bogato folklorno ljudsko izročilo romunskega naroda ohranja iz roda v rod v nespremenjeni obliki. Transilvanski ansambel opravlja svoje poslanstvo z visoko pristnostjo in predanostjo, gostovali pa so že na petih celinah sveta. Posebna dragocenost so njihove noše, ki so biseri ročne ljudske umetnosti s podrobnim odtisom domačega ljudskega stila, ki se popolnoma sklada z njihovim repertoarjem.
Povezava do originalnega članka

Minoriti After Party .27: Brane Rončel
2025-06-27 23:30 - 2025-06-28 00:00 | Maribor center / Minoriti – Avditorij LGM

37. Folkart: zaključek
2025-06-28 21:00 - 23:00 | Maribor center / Trg Leona Štuklja
Folkart je v skoraj štirih desetletjih gostil folklorne skupine iz več kot 80 različnih držav sveta, ki so nas navduševale in nam odprle široka, zanimiva in drugačna obzorja. Letos bodo glasniki svetovne kulture prišli v Maribor že 37. zapored. Na letošnji Folkart prihajajo skupine iz Evrope, Azije, Južne in osrednjega dela Severne Amerike. S severa Evrope, iz dežele ob Baltskem morju, ki je znana po tem, da imajo več savn kot avtomobilov, iz mesta Joensuu na Finskem prihaja skupina, ki goji karelijske plese, polne čustev, ritma in veselja. Iz sosednje Hrvaške, iz bližnjega Varaždina, s svojim izvrstnim tamburaškim orkestrom prihaja mlada skupina, ki spada v sam vrh hrvaške tradicijske kulture. Iz Paragvaja, dežele v Južni Ameriki, kjer je ob španščini še danes uraden tudi avtohtoni jezik Guarani, iz mesta San Antonio prihaja skupina profesionalnih plesalcev. Z drugega konca sveta, iz Singapurja, najbolj čistega mesta na svetu, prihaja skupina profesionalcev, ki so ena ključnih kulturnih sil na plesni sceni Jugovzhodne Azije. Po dolgih letih premora pa k nam spet prihaja skupina iz Združenih držav Amerike, ki leži v osrednjem delu Severne Amerike. Študentje univerze Mars Hill iz Severne Karoline so pravi mojstri ljudskega plesa »clogging«, značilnega za ZDA. Iz mesta Baia Mare v okrožju Maramureş v Romuniji, deželi najbolj razvpitega vampirja, sicer izmišljenega grofa Drakule, pa prihaja vrhunska skupina profesionalcev, ki že desetletja kraljujejo na svetovni folklorni sceni. Že tradicionalno bodo Slovenijo predstavljali naši Kudovci, mariborska Akademska folklorna skupina Študent.
37. MEDNARODNI CIOFF® FOLKLORNI FESTIVAL FOLKART
24.–28. 6. 2025
Folkart, naše okno v svet
Folkart bo ponovno ogrnil naš Maribor v barve svetovne nesnovne kulturne dediščine in nam prikazal tradicijo, ki ohranja predajanje načina dela, obnašanja, običajev, verovanja in vrednot, ki so temelji življenja vsake naslednje generacije. Folklora je veliko več kot le zgolj ohranjanje tradicije. Je pripadnost in spoštovanje. In kultura je osnova obstoja slehernega naroda na svetu.
Zato je mariborski Folkart pravi praznik svetovne tradicijske kulture, je naše OKNO V SVET.
Nenehno ponavljamo, da je Folkart eden izmed najbolj cenjenih festivalov v folklornem svetu, da je bil kot prvi izmed vseh tovrstnih festivalov na svetu počaščen s pokroviteljstvom UNESCA, da že od samega začetka deluje pod okriljem svetovne organizacije CIOFF®, da … Veliko premalo in ne dovolj pogosto pa izpostavljamo, kolikšno število narodov in držav z vsega sveta smo že gostili v Mariboru, kar je ena največjih odlik in značilnosti našega festivala.
V vseh teh letih je na naše domače dvorišče svoje edinstvene zgodbe prinesel praktično ves svet, če izvzamemo Aborigine, Indijance in Tuarege, pa mogoče še Inuite, recimo. So nas pa zato obiskali novozelandski Maori, in to kar trikrat, pa Polinezijci z otoka Rapa-Nui in Havajev, Fidžijci in Guamci, z druge strani sveta so k nam prišli Indo-Mauričani ter Kreoli, Svazijci, Hutujci, Kikuji in Masaji, Burjati, Kabardinci, Uzbeki in Kirgizi iz Tuve, Baškiri in Tatari, kitajski Mongoli in Hani, Kalmiki, bojevniki Osetije in Alanije, Kazahi, turški derviši, Kozaki, Singalci, Filipinci, večina narodov iz držav Latinske Amerike, Srednje Amerike in Karibov ter vsa Evropa, tako s severa, z juga, vzhoda in zahoda.
Folkart je v skoraj štirih desetletjih gostil folklorne skupine iz več kot 80 različnih držav sveta, ki so nas navduševale in nam odprle široka, zanimiva in drugačna obzorja. Letos bodo glasniki svetovne kulture prišli v Maribor že 37. zapored. Na letošnji Folkart prihajajo skupine iz Evrope, Azije, Južne in osrednjega dela Severne Amerike.
S severa Evrope, iz dežele ob Baltskem morju, ki je znana po tem, da imajo več savn kot avtomobilov, iz mesta Joensuu na Finskem prihaja skupina, ki goji karelijske plese, polne čustev, ritma in veselja. Iz sosednje Hrvaške, iz bližnjega Varaždina, s svojim izvrstnim tamburaškim orkestrom prihaja mlada skupina, ki spada v sam vrh hrvaške tradicijske kulture. Iz Paragvaja, dežele v Južni Ameriki, kjer je ob španščini še danes uraden tudi avtohtoni jezik Guarani, iz mesta San Antonio prihaja skupina profesionalnih plesalcev. Z drugega konca sveta, iz Singapurja, najbolj čistega mesta na svetu, prihaja skupina profesionalcev, ki so ena ključnih kulturnih sil na plesni sceni Jugovzhodne Azije. Po dolgih letih premora pa k nam spet prihaja skupina iz Združenih držav Amerike, ki leži v osrednjem delu Severne Amerike. Študentje univerze Mars Hill iz Severne Karoline so pravi mojstri ljudskega plesa »clogging«, značilnega za ZDA. Iz mesta Baia Mare v okrožju Maramureş v Romuniji, deželi najbolj razvpitega vampirja, sicer izmišljenega grofa Drakule, pa prihaja vrhunska skupina profesionalcev, ki že desetletja kraljujejo na svetovni folklorni sceni. Že tradicionalno bodo Slovenijo predstavljali naši Kudovci, mariborska Akademska folklorna skupina Študent.
Maribor bo poln folklore, pisanih barv in veselih obrazov. Srečevali se bomo v osrčju mesta, na Lentu, ob otvoritvi in zaključku na Glavnem odru festivala na Trgu Leona Štuklja, v Mestnem parku in še kje.
Prisrčno vabljeni!

DRŽAVE, UDELEŽENKE FOLKARTA 2025
1. FINSKA
Folklorni plesni ansambel Motora, Joensuu
Dežela polarnih noči, kjer sonce sije tudi ponoči in kjer je podnevi temno. Dežela savn, več jih je kot avtomobilov, Aurore borealis, srečnih ljudi in starodavnih pravljic. Neukročena laponska divjina. Joulupukki, po naše Božiček, biva v Rovaniemiju. In tradicionalna velikonočna sladica mämmi.
Finska je obmorska nordijska država, ki leži najseverneje izmed vseh držav na svetu. Ima približno 168.000 jezer in 179.000 otokov, z največjim arhipelagom na svetu, ki obsega 50.000 otokov. Kar četrtina ozemlja leži znotraj arktičnega kroga, zato polnočno sonce lahko vztraja nekaj dni. Skrajni sever Finske je poleti obsijan od sonca 73 dni, pozimi pa kar 51 dni kraljuje tema. Finci pa so še posebej znani po ljubezni do savnanja. Imajo več savn kot avtomobilov in ta njihova tradicija naj bi segala že 7000 let v preteklost. Finska je izjemno privlačna tudi za turiste z vsega sveta zaradi severnega sija (Aurora borealis), kjer lahko to čudo narave nad arktičnim krogom opazujejo vse od septembra do začetka aprila. Svetovno znana atrakcija pa je tudi Božičkova vas na Laponskem, kjer ima Božiček v mestu Rovaniemi, znanem kot arktična prestolnica, celo svojo lastno pisarno.
Skupina Motora prihaja prav z drugega konca Finske, iz Severne Karelije. Ustanovljena je bila leta 1968 in je specializirana za izvajanje veselih ter živahnih karelskih plesov, v svojem repertoarju pa ima tudi ostale finske ljudske plese, kot so kadrilja, polka in valček. Obožujejo pripovedovanje in oživljanje starih ljudskih pravljic. Motora je eden najpomembnejših folklornih ansamblov na Finskem, z več kot 50 leti izkušenj. Ponosni so na to, da predstavljajo finski ljudski ples na najboljši možen način.
Skupina je v preteklih letih večkrat dosegla najvišja mesta na državnih plesnih tekmovanjih in leta 2024 prejela naziv »Folklorna skupina leta«, kar je najvišje priznanje na Finskem.
2. HRVAŠKA
Varaždinski folklorni ansambel VFA, Varaždin
Morje, sonce in zgodovinska mesta. Dubrovnik, biser Jadrana, Split in Oliver Dragojević. Nikola Tesla, Slavoljub Penkala in Ivan Vučetić. Avtohtona pasma Dalmatinec, zvezda Disneyeve risanke. Paški sir in hvarska čipka iz niti agave. Plemeniti vitezi Sinjske alke in oslovske dirke v vasici Tribunj.
Naša sosednja država Hrvaška je naseljena že od paleolitika (krapinski pračlovek). Ima skoraj 1800 km dolgo obalo, ob njej leži okoli 1.200 otokov in je ena najbolj priljubljenih počitniških morskih destinacij ne le za Slovence, ampak tudi za Evropejce. Seveda je splošno znano, kdo je bil Nikola Tesla, manj znano pa je, da je Hrvaška dežela velikih dosežkov, ki so spremenili svet – od Nobelovih nagrajencev za kemijo do letečega človeka, daktiloskopije in penkala, do futuristične vizije inovatorja Mateja Rimca. Mesto Gospić je svetovna znamenitost, to pa zato, ker je po površini, ki mu pripada, celo večji od Berlina ali Pariza. Kar pa vsi najbolje poznamo so prelepa in romantična hrvaška obmorska mesta ter mesteca, ki nam srce in dušo polnijo z nostalgijo in mislimi na dobre, stare čase.
Varaždinski folklorni ansambel je eden najuspešnejših in nagrajenih amaterskih folklornih ansamblov na Hrvaškem. Ustanovljen je bil točno na dan mesta Varaždin v decembru 1998, s primarno nalogo glasbenega in gledališkega uprizarjanja hrvaških ljudskih plesov, pesmi ter običajev. Ansambel šteje 50 aktivnih članov. Spremlja ga izjemen tamburaški orkester. Od svoje ustanovitve dalje je ansambel neprekinjeno prisoten na mednarodnem kulturnem in folklornem prizorišču. Do danes je ta skupina sodelovala na več kot 100 različnih festivalih in dogodkih v 22 evropskih državah. Repertoar ansambla obsega preko 20 folklornih koreografij s priredbami pesmi, plesov in običajev z vse Hrvaške, posebno pozornost pa posvečajo tradicionalni kulturi severozahodne Hrvaške in kajkavskemu narečju.
3. PARAGVAJ
Folklorna skupina Paragvaj Rekove, San Antonio
Dežela prijaznih, srečnih ljudi. Sopa paraguaya in preste chipas. Slapovi Monday Ytororõ in jez Itaipu, največja hidroelektrarna na svetu. Slavni namizni prti Ao po’i. Paragvajska mornarica brez obale, prestolnica Asunción, eno najstarejših mest v Južni Ameriki in jezuitski misijoni Guaranov.
Ta celinska država v Južni Ameriki leži ob bregovih reke Paragvaj ter meji na Bolivijo, Brazilijo in Argentino. Kljub temu, da je ena od zgolj dveh celinskih držav Južne Amerike, ima na rekah Paragvaj in Parana plaže, pristanišča ter izhod na Atlantski ocean. Življenje prebivalcev je trdo. Oblikovala ga je kruta zgodovina, vse od prihoda španskih konkvistadorjev v 16. stoletju. Po izgonu jezuitov s španskih ozemelj je Paragvaj postal obrobna kolonija, ki mu je vladala vrsta avtoritativnih vlad, vojaških diktatur, uničevale pa so ga tudi katastrofalne vojne v 19. in celo 20. stoletju. Kljub temu pa je Paragvaj dežela izjemno prijaznih ljudi, ki kljub težkim pogojem za življenje veljajo za srečne. Večina prebivalstva je mesticev, kultura Guarani pa je izjemno vplivna.
Skupina Paragvaj Rekove združuje profesionalne plesne navdušence, z glavnim ciljem širjenja paragvajske kulture po svetu. Vsi člani se osredotočajo na vsako podrobnost in spoštujejo svoje nacionalne barve. Udeležujejo se najvidnejših svetovnih festivalov in s ponosom predstavljajo najboljše iz paragvajske folklore. Čeprav niso deležni finančne podpore vlade, so si kljub temu zadali nalogo in prevzeli odgovornost za promocijo paragvajske ljudske tradicije po vsem svetu. Na odrih ponujajo edinstveno predstavo s profesionalnimi umetniki, s tradicionalnimi in ljudskimi plesi, kot so med drugim Galo pera, izbor paragvajskih polk za ples s steklenicami in poseben ples s podeželja, al Arriero. Njihovi kostumi so barviti, posebni, a popolnoma v skladu s podobo prednikov.
4. ROMUNIJA
Državni folklorni ansambel Transilvania, Baia Mare
Dežela kontrastov, gostoljubnih ljudi in grofa Drakule. Transfagarasan, najlepša in najbolj razburljiva cesta na svetu. Urejena, sodobna mesta. Bukarešta kot »Pariz vzhoda« in skromno, revno podeželje. Konjske vprege in gradovi, polni umetnin. Francesco Illy in Nadia Comaneci.
Z združitvijo podonavskih kneževin Moldavije in Vlaške je leta 1859 nastala država, šele leta 1866 uradno imenovana Romunija. Je največja država jugovzhodnega dela Evrope. Razgibana pokrajina je razporejena med Karpate, moldavsko in transilvansko planoto ter Panonsko nižino in Vlaško višavje. Kulturna dediščina Romunije je odlično ohranjena. Romunski jezik je star 1700 let. V Jami kosti so odkrili najzgodnejši fosil Homo sapiensa, ocena njegove starosti je 37.800 do 42.000 let.
Ljudje so predvsem na podeželju izjemno prijazni, gostoljubni in odprti, čeprav dajejo vtis mrkih ljudi, kar pa naj bi bila posledica dolgoletnega vladajočega režima in tiranstva enega najbolj krutih evropskih voditeljev Nicolaja Ceausesca. Prijel se ga je vzdevek Drakula 20. stoletja. In ravno grof Drakula je velik magnet za turistično srenjo; v Transilvanijo, polno srednjeveških naselij, gotskih gradov in strmih gora se zgrinja na tisoče turistov. Izmišljen lik grofa Drakule, ki ga je ustvaril irski pisatelj Bram Stoker, je najbolj razvpit vampir, saj so mu filmske upodobitve prinesle svetovno slavo.
Državni folklorni ansambel Transilvanija s sedežem v kraju Baia Mare v okrožju Maramureş je bil ustanovljen leta 1959 kot institucija s statusom pravne osebe in samostojnim programom dejavnosti. Bogato folklorno ljudsko izročilo romunskega naroda ohranja iz roda v rod v nespremenjeni obliki. Transilvanski ansambel opravlja svoje poslanstvo z visoko pristnostjo in predanostjo, gostovali pa so že na petih celinah sveta. Posebna dragocenost so njihove noše, ki so biseri ročne ljudske umetnosti s podrobnim odtisom domačega ljudskega stila, ki se popolnoma sklada z njihovim repertoarjem.
5. SINGAPUR
Umetniška skupina Sri Warisan Performing Arts, Singapur
Svetovna metropola. Levje mesto, kjer nikoli ni bilo levov. Tradicionalni obredi ter vrhunska tehnologija. Changi, najbolj luksuzno letališče na svetu. Santosa Island in čudoviti botanični vrtovi. Drugo največje pristanišče na svetu, ki povezuje Indijski ocean z Južnokitajskim morjem.
Singapur je hkrati otok, mesto in država, ena najmanjših na svetu. Leži v jugovzhodni Aziji, ob južnem robu Malajskega polotoka. Nekoč je bil britanska kolonija, nato se je pridružil Malezijski federaciji, leta 1965 pa se je osamosvojil in zdaj je ena najbolj čistih, urejenih in varnih držav na svetu; prijel se ga je celo naziv »azijski biser«. Zakonodaja je izjemno stroga, v mestu na tleh ne najdemo enega samega papirčka, saj so kazni astronomske že ob prvem opozorilu. Singapur je takoj za Šanghajem največje pristanišče na svetu; povezano je s 600 pristanišči v več kot 120 državah sveta, kar je pomembno za njegovo konstantno gospodarsko rast. Edinstveno je tudi spajanje tehnologije in narave; več kot polovica mesta je prekritega z drevesi, parki in čudovitimi vrtovi, nenehno pa uvajajo inovacije, ki združujejo tradicijo z najmodernejšo tehnologijo. Bogata kulturna dediščina se odraža na vsakem koraku, saj je mesto polno osupljive svetovne kulturne dediščine.
Akademija za uprizoritvene umetnosti Sri Warisan je bila ustanovljena leta 1997 in je ena osrednjih sil na singapursko-malajski plesni sceni. Mešanje bogatih tradicionalnih oblik s sodobnimi tehnikami je njihova značilnost. Člani akademije so usposobljeni za predstavitev tradicionalne umetnosti, kot so ples, glasba, gledališče in multimediji. Zavzemajo se za razvoj odličnosti v uprizoritvenih umetnostih, ki obsega delo z otroki, mladino in odraslimi. Člani skupine Sri Warisan so inštruktorji te akademije in bogato izročilo svoje tradicije predstavljajo po vsem svetu.
6. ZDRUŽENE DRŽAVE AMERIKE
The Bailey Mountain Cloggers, Mars Hill, North Carolina
Zagrizeni patrioti. McDonald’s, Nasa in Hollywood. Živahna milijonska mesta, kot so Big Apple, Big Easy in Sin City. Miss Liberty in štirje predsedniki, vklesani v goro Rushmore. Umirjene lepote Severne Karoline, z najvišjimi gorami na vzhodu države in s 300 miljami čudovite obale.
Je ena največjih držav na svetu, ki jo sestavlja 50 zveznih držav, razteza pa se med Atlantikom in Tihim oceanom. S sosednjo Kanado si deli najdaljšo mejo med dvema državama na svetu. Njena zgodovina sega 15.000 let v preteklost, ko so ljudstva iz Azije prečkala Beringov preliv. Do prihoda priseljencev so bili edini prebivalci, dokler ni v 15. stoletju Krištof Kolumb na svoji poti v Indijo naletel na neznano celino. Nedolgo za njim pa je Amerigo Vespucci potrdil, da so odkrili novo celino in ime »Amerika«, ki je nastalo v zgodnjem 16. stoletju, je bilo posvečeno ravno njemu. To odkritje je bilo prelomnica katastrofalnih razsežnosti za ameriške staroselce, po drugi strani pa se je začelo obdobje mogočne nadvlade, razvoja in napredka. Združene države so tako dežela priseljencev, ki so ustoličili novo kulturo. Dandanes je Amerika velesila, katere moč vpliva na ves svet.
Skupina The Bailey Mountain Cloggers prihaja iz Severne Karoline. Ustanovljena je bila leta 1974 na univerzi Mars Hill in že 31-krat so bili državni prvaki ameriškega ljudskega plesa »clogging«, ki je oblika stepa. Ti tradicionalni plesi so se mešali z obliko plesa Cherokee Indijancev, v stilu tapkanja z nogami v ritmu glasbe. Bailey Mountain Cloggers izvajajo široko paleto teh plesov, od tradicionalnih do najsodobnejših različic. Plesi so živahno zlitje kultur Irske, Škotske, Cherokee Indijancev in Afrike.
Člani te študentske skupine so pravi ambasadorji dobre volje in ljudske plesne tradicije južnih gora.
Nastopali so že po vseh Združenih državah in se udeležili festivalov v več kot 20 državah sveta.
Živahni, srčni, odlični plesalci in bendžo, kitara, violina … folklorna zabava je zagotovljena!
7. SLOVENIJA
»Akademska folklorna skupina Študent«, Maribor
Najstarejša vinska trta na svetu. Alpe, morje, podzemne jame. Človeška ribica in kranjska sivka, avtohtona slovenska čebela. Kraški ovčar, medved in ris. Kurenti, Martin Krpan in Zeleni Jurij. Dončić, Pogačar in družina Prevc. Potica in harmonika, Prešernova poezija in Zdravljica.
Tam, kjer se srečajo Panonska nižina, Dinarsko kraški svet, Alpe in Sredozemlje, na jugu Srednje Evrope, na sončni strani Alp leži naša deželica Slovenija. Je izjemno zanimiva, čeprav je majhna. Gozdovi prekrivajo kar 60 % njene površine, pohvali pa se lahko tudi z bogatim podzemnim svetom, ki obsega več kot 12.000 jam. Je ena vodilnih evropskih držav v čebelarstvu. Izjemna biotska raznovrstnost umešča Slovenijo med naravno najbogatejša območja Evrope in sveta, saj premore preko 20.000 različnih vrst rastlin in živali. V Sloveniji so odkrili tudi 60.000 let staro piščal iz kosti medveda, najstarejše glasbilo na svetu. Slovenija velja za zeleno, lepo in čisto deželo prijaznih ljudi. Bogata in posebna slovenska kulinarika razvaja obiskovalce z vsega sveta. Je domovina izjemnih športnikov, ki na najboljši možen način predstavljajo svojo državo po svetu.
Akademska folklorna skupina Študent iz Maribora, naši »Kudovci«, redno zastopajo našo zeleno deželo na Folkartu. So ena vodilnih tovrstnih skupin v Sloveniji, predstavljajo pa tradicijske plese in običaje vseh slovenskih pokrajin. Za svoje predano in odlično delo je skupina prejela najvišja in najbolj pomembna državna priznanja, med njimi Zlato plaketo ZKO Maribor ter prestižno Zlato Maroltovo plaketo, ki je v Sloveniji sploh najvišje možno priznanje za folklorno dejavnost.
Na Folkartu pa niso le nastopajoči – brez njihove pomoči Folkarta ne bi bilo. So eden ključnih dejavnikov pri izvedbi festivala, ljubezen in pripadnost se prenašata iz generacije v generacijo.
Zato imajo to čast, da vsako leto začnejo in tudi zaključijo festival Folkart.

Vstopnice: 5 € sedišče (do 19. 6.) / 10 € sedišče (od 20. 6.);
za študente in dijake: 5 € popusta na posamezno vstopnico.
Popusti se ne seštevajo.
Več o ugodnostih in nakupu vstopnic.
*Prireditev bo izvedena v vsakem vremenu. Ker želimo vsem obiskovalcem omogočiti prijetno spremljanje dogodka in dobro vidljivost na oder, odpiranje dežnikov na prizorišču ni dovoljeno. Svetujemo vremenu primerno obutev in oblačila.
Povezava do originalnega članka

Festival Letni oder Ruše
2025-08-15 00:00 - 2025-08-31 00:00 | Okolica / Glavni oder – Letno gledališče Pod goroj
Festival Letni oder Ruše, že 26. po vrsti, bo potekal med 15. in 24. avgustom 2023

Skrit v zelenem zavetju pohorskih gozdov, Letni oder Ruše že 25 let navdušuje obiskovalce s svojo naravno lepoto, kulturnim bogastvom in nepozabnimi doživetji.
Tudi tokrat bodo z nami vrhunski glasbeniki in igralci, ki bodo pričarali enkratno doživetje v osrčju narave, na gledališču Pod goroj v Rušah.

PROGRAM festivala letni oder ruše 2025

Povezava do originalnega članka

3. koncert JMM 2025: J. J. A. Jazz Trio
2025-08-29 19:00 - 22:00 | Kulturni inkubator
TRETJI KONCERT FESTIVALA JAZZ ‘MA MLADE
J. J. A. JAZZ TRIO
Petek, 29. avgust 2025 // 19:00 // Kulturni inkubator

V petek, 29. avgusta 2025 se v Kulturni inkubator vrača festival Jazz ‘ma mlade 2025, ki ga organizira Mladinski kulturni center Maribor. Na tretjem koncertnem večeru v letu 2025 bo nastopila mlada zasedba J. J. A. JAZZ TRIO.
PROGRAM 29. avgusta 2025 | Kulturni inkubator

19:00 – ustvarjalna delavnica
20:00 – koncert J. J. A. JAZZ TRIO
prvi obiskovalci bodo dobili tudi pijačo dobrodošlice, na voljo bo brezplačna pogostitev (količina je omejena)

J. J. A. Jazz Trio sestavljajo bobnar Aleksander Črtalič (2006) in kitarist Julij Ogulin (2008), ki obiskujeta Konservatorij za glasbo in balet v Ljubljani, ter organist Jakob Jon Doblekar (2011), ki poleg klavirja igra tudi orgle. Pod vodstvom mentorja Braca J. Doblekarja so leta 2021 sestavili J. J. A. Jazz Trio. Nastopajo na različnih kulturnih prireditvah. Izvajajo jazz standarde, avtorsko in moderno jazz glasbo.

Povezava do originalnega članka

FESTIVAL PLATFORMA: KOREJSKO-ITALIJANSKI PLESNI TRIPTIH
2025-09-03 20:00 - 21:30 | IntimniOder.GT22
COMPANY SIGA (KR): ZATIŠJE Žoga, ki se nemirno odbija od tal. Neprenehoma brbotajoča telesna energija. Zdaj tečejo proti počitku. Rest prikazuje izgorelost in utrujenost skozi podobo nemirno premikajoče se žoge ter izraža obupno potrebo po počitku in občutek praznine, ki sledi. Predstava maksimizira uporabo telesne energije z gibanjem, ki posnema organsko in prožno naravo žoge. Od premiere leta 2011 je bila predstava predstavljena na festivalih NUS Arts Festival (Singapur, 2013), World of Dance (Belgija, 2014), Rue Dance (Kongo, 2014) in Grec Festival (Barcelona, 2015). Povabljena je bila tudi s strani španskega združenja Acieloabierto ter izvedena na treh uličnih festivalih: Trayectos v Zaragozi, Lekuz Leku v Bilbau in Corpo(a)terra v Ourenseju. Koreografija: Jaeyoung LEE
Plesalci: Woobin LEE, Taenyoung LEE
Oblikovanje luči: Yujin HONG
Glasba: la del russo, Gotan Project
Producentka: Hana JO
Produkcija: Company SIGA COMPANY BELLANDA (IT): SIMPOSIO Od Platonove zgodbe do sodobnosti: nenehna napetost v iskanju celovitega, popolnega telesa. Večna želja po združitvi, ki žene in premika telesa. Iz Platonove zgodbe v analizo sodobne družbe in njenih odnosov: težava pri vzpostavljanju, ohranjanju in negovanju partnerskih vezi v družbi, ki spodbuja individualizem in vse manj sprejemanja “kompromisa” v paru. Od tod se rojevajo naša gibajoča telesa – dve telesi, ki skupaj tvorita večjega. Giovanni Leonarduzzi: koreograf, plesalec, umetniški vodja
Lia Claudia Latini: plesalka, koreografinja, vodja organizacije Compagnia Bellanda , ustanovljena leta 2018, je prva italijanska plesna skupina, ki izhaja iz urbanega (breakdance) izraza in je prejela uradno priznanje. Giovanni Gava Leonarduzzi je plesalec, koreograf in umetniški vodja, ki se je iz breakdanca razvil v avtorja, ki ustvarja nov, eksperimentalen gibalni jezik. Lia Claudia Latini se je izobraževala v klasičnem, modernem in sodobnem plesu ter diplomirala iz modnega oblikovanja. Njen estetski pristop presega spolne delitve v plesu ter raziskuje hibridizacijo form, struktur in podob. COMPANY SIGA (KR): ZERO Ekstaza gibajočega trenutka. Gibanje k višji ravni svobode onkraj lastnih omejitev. ZERO išče odgovore na vprašanja o telesu in njegovih skrajnih mejah – kaj se zgodi, ko telo preseže 100 % svojih zmožnosti in se nato vrne na ničlo. Delo raziskuje spremembe telesa v pogojih izčrpanosti, s telesom kot osrednjo temo – ne kot orodjem, temveč kot materialom, ki se obrablja in preoblikuje. ZERO je prejemnik Velike nagrade 28. podelitve nagrad za plesno umetnost – najvišje priznanje za najboljšo predstavo. … ZERO predstavlja kolektivno, polno telesno koreografijo v ritmu surove perkusije, ki teče kot mogočen tok pod vplivom lunine gravitacije. Koreografija: Hyuk KWON
Plesalci: Hyuk KWON, Soyeon KIM, Heajin KIM, Hyelim BYEUN, Selim LEE, Woobin LEE, Jaeyoung LEE, Taenyoung LEE
Glasba: bluechan
Luči: Yujin HONG
Kostumografija: Wooseong KIM
Producentka: Hana JO
Produkcija: Company SIGA Company SIGA
Ime izhaja iz korejske besede sinabro, ki pomeni “malo po malo”. Skupina ustvarja dela, ki skozi subtilne in premišljene gibe odražajo vsakdanje življenje. Njihov kolektivni proces povezuje različne ideje in telesa v celovita umetniška dela, pogosto v sodelovanju z umetniki drugih žanrov. Namesto hitrosti ali spektakla dajejo prednost preprostosti, ponavljanju in bistvu telesa. Z osnovnimi vrednotami hitrost, osnova in telo iščejo naravni ritem, ki spoštuje tihi tok življenja – in razkriva pomen skrit v navidez nepomembnem. Gostovanje korejske skupine SIGA je omogočil Seulski odsek Mednarodnega plesnega sveta CID–UNESCO.

Krišjānis Sants (LV), Erik Eriksson (SE): VĒRPETE/VRTINEC
2025-09-06 18:00 | Maribor center / Minoritska cerkev
plesno-glasbena predstava
Občinstvo si deli isti prostor kot izvajalca in mnogi so svojo izkušnjo opisali, kot da bi se znašli sredi naravne sile, ki jo najprej začuti telo in nato um. V predstavi Vērpete (vrtinec) ustvarjalca in izvajalca Erik Eriksson in Krišjānis Sants za izhodišče vzameta princip vrtečega se para – gibanja, ki je bolj znano v igrah in ljudskem plesu.
Razvijeta ga v ples natančnosti, hitrosti, zaupanja in navdušenja. Ko se z roko v roki vrtinčita skozi prostor, izvajalca združita občinstvo. Tako vsi sodelujejo v dinamičnih vzorcih ponavljanja.
Vērpete spremlja glasba v živo, vibrafon in kitara, kar ustvarja gosto in objemno zvočno pokrajino, ki jo izvajata Mārtiņš Miļevskis in Rihards Lībietis.

Povezava do originalnega članka

Katja Kučina: Odsev
2025-09-06 20:00 | 1ff91eb0-f8fd-4e84-bcf7-73b6443f930c
plesna predstava
Ujeta v toksičnem odnosu. Čuti, da nekaj ni v redu, a nima moči, da bi odšla. Ne razume, zakaj se odnos preobraža v tesnobo in utež. Njen notranji glas ji pravi, da obstaja druga pot. Sama pa se mora odločiti, ali jo bo izbrala.
Povezava do originalnega članka

10. Festival fotografije Maribor
2025-09-13 00:00 - 2025-09-30 00:00 | Maribor center / Židovski trg
Festival fotografije Maribor letos praznuje 10. obletnico. Začel se je pred desetletjem kot pobuda članov Fotokluba Maribor, brez večjih sredstev, a z veliko entuziazma. Od prvih razstav članov kluba je festival prerasel v mednarodno prireditev z vrhunskimi fotografi iz Slovenije in tujine, ki so razstavljali v 15–20 mariborskih razstaviščih.
Letos bo potekala posebna »repriza prvega festivala« – razstavljali bodo izključno člani Fotokluba Maribor, ki bodo predstavili svoj ustvarjalni napredek. Namen festivala je spodbujati fotografsko ustvarjalnost, izmenjavo izkušenj in odprto kritiko, ki pomaga rasti.
Vabljeni!

Povezava do originalnega članka

Workshot: Piksilarnica
2025-09-17 16:00 - 2025-09-20 15:00 | Lutkovno gledališče Maribor
17. – 20. 9. 2025 med 16.00 in 19.00 ali 11.00 in 15.00, Lutkovno gledališče Maribor
Workshot: Piksilarnica

Otroška delavnica stop animacije s Sandro Jovanovsko
Med 17. in 20. 9. 2025 bo v okviru Mednarodnega filmskega festivala StopTri potekala otroška delavnica stop animacije s Sandro Jovanovsko. Na delavnici bomo v tehniki stop animacije ustvarile_i kratek animirani film, ki bo prikazan na zaključku festivala.

Delavnica bo tako kot letošnja festivalska edicija tematsko posvečena komediji, raziskovali bomo, kako humor in groteska oblikujeta naše dojemanje sveta. Udeleženci bodo ustvarili kratke animacije s pomočjo piksilacije (tehnika animacije, v kateri so glavni junaki ljudje), z uporabo svojih teles in rabljenih materialov. Med ustvarjanjem bomo raziskovali trajnostne vidike umetnosti in preučevali, kako lahko ustvarjamo brez odpadkov, prihranimo čas ter se ob tem zabavamo. Cilj delavnice je razviti kratke animirane filme, ki izražajo kritičen pogled na družbena vprašanja, hkrati pa spodbujajo razmislek o uporabnih materialih in naši vlogi v ustvarjalnem procesu. Delavnico bo vodila Sandra Jovanovska, multimedijska umetnica, njena asistentka pa bo Brina Fekonja.

Delavnica je sestavljena iz štirih zaporednih srečanj, potekala bo v Lutkovnem gledališču Maribor. Termini srečanj:

• sreda, 17. 9. – petek, 19. 9. •• 16.00 – 19.00

• sobota, 20. 9. •• 11.00 – 15.00

Kratek animirani film bo po koncu delavnice prikazan na uradnem zaključku 15. mednarodnega filmskega festivala StopTrik, v nedeljo, 28. 9. 2025, ob 19.00, v Vetrinjskem dvoru.

Delavnica je namenjena otrokom in mladim, starim med 8 in 15 let. Udeležba na delavnici je brezplačna. Število mest je omejeno, potrebne so predhodne prijave na brina@stoptrik.com. Prijave zbiramo do četrtka, 11. 9. 2025 oz. do zapolnitve 8 prostih mest.

Sandra Jovanovska (roj. 1990, Skopje)

je multimedijska umetnica, ki deluje na področju avdiovizualne umetnosti. Po študiju francoščine in angleščine je magistrirala iz medijskih umetnosti in praks na Akademiji umetnosti Univerze v Novi Gorici. Deluje kot filmska pedagoginja, festivalska programerka in raziskovalka, v svojem delu pa raziskuje eksperimentalne oblike, pri čemer v avdiovizualne izkušnje združuje resnično, namišljeno in poetično. Njen nagrajeni animirani film Soma (predvajan na več kot 40 festivalih) jo je uveljavil kot vzhajajoči talent na področju animacije. Trenutno živi na slovensko-italijanski meji ter končuje svoj prvi profesionalni animirani film.

Delavnica poteka v okviru 15. mednarodnega filmskega festivala StopTrik, ki je posvečen stop animaciji. Producent festivala je Pekarna Magdalenske mreže Maribor, delavnico organiziramo v sodelovanju z Lutkovnim gledališčem Maribor.

Povezava do originalnega članka

Ogled filma Drežniška koza in njeni ljudje
2025-09-18 18:00 - 18:51 | Maribor center / Lutkovno gledališče Maribor, Velika dvorana
Mednarodni festival dokumentarnega filma DOKUDOC: ogled filma Drežniška koza in njeni ljudje
Drežniška koza je kritično ogrožena. Skupaj s to edino avtohtono slovensko pasmo, ki kraljuje na strmih pobočjih Severne Primorske, je ogrožena tudi biotska raznovrstnost države ter etnografska, kulturna in duhovna dediščina lokalnega okolja.
Izumrtje drežniške koze bi pomenilo konec generacij dolgo trajajoče harmonije med človekom in naravo ter kmetijskega modela, ki ga danes prepoznavamo kot temelj trajnostnega razvoja.
Film prikazuje še nikoli videne dokumentarne posnetke koz v njihovem naravnem okolju na nedostopnih alpskih pečinah, ob tem pa pripoveduje zgodbe domačinov, ki s svojim znanjem in modrostjo, preneseno iz roda v rod, skušajo preprečiti neizbežno.

Povezava do originalnega članka

Ogled filma Gora se ne bo premaknila (slovenska premiera)
2025-09-18 19:30 - 21:01 | Maribor center / Lutkovno gledališče Maribor, Velika dvorana
Mednarodni festival dokumentarnega filma DOKUDOC: ogled filma Gora se ne bo premaknila
Vsako leto trije bratje — Zekir, Zarif in Zani — preživijo več mesecev v gorah Severne Makedonije, kjer skrbijo za družinsko čredo. Starejša brata vodita ovce po višjih pašnikih, najmlajši ostaja v spodnji koči in skrbi za krave. Njihov ritem je določen z delom, ki se ponavlja iz dneva v dan, a vmes ostajajo trenutki za igro, smeh in pogovor.
V tej odmaknjeni pokrajini se bratje srečujejo z vprašanji, ki jih prinaša odraščanje: kdo so kot posamezniki, kaj jih povezuje kot brate, in ali je v tem načinu življenja mogoče najti stabilnost, svobodo — prihodnost.

Povezava do originalnega članka

Glas večnosti
2025-09-18 19:30 - 21:30 | Maribor center / Sodni stolp
Franz Schubert: Zimsko popotovanje, op. 89, D 911 – izbor
Ljudska glasba Kosova, Črne gore, Makedonije, Srbije in Bosne
* Vstopnice: 15 € / upokojenci 12 € / študenti, dijaki, invalidi 7,50 € / otroci 5 €.
Vstopnice lahko od 8. julija naprej kupite preko spleta, od 18. avgusta naprej tudi v Informacijski pisarni Narodnega doma Maribor ter uro pred pričetkom na prizorišču koncerta.
Vstopnice s popustom je možno kupiti le v Informacijski pisarni Narodnega doma Maribor in največ uro pred koncertom na prizorišču koncerta.

Povezava do originalnega članka

Ogled filma Prekinitev ognja
2025-09-19 18:00 - 18:30 | Maribor center / Lutkovno gledališče Maribor, Velika dvorana
Mednarodni festival dokumentarnega filma DOKUDOC: Prekinitev ognja
Hazira je preživela Srebrenico. Že skoraj 30 let živi v begunskem centru Ježevac pri Tuzli. Nikoli se ni mogla vrniti v domačo vas v gorah nad Srebrenico. Odmaknjena od političnih in družbenih razmer živi z vsakodnevno rutino preživetja – nabiranjem drv, obsesivnim čiščenjem in s premagovanjem težkih življenjskih razmer v centru. S črnim humorjem in tihim odporom se Hazira spopada s travmo vojne, ki še naprej določa njeno življenje. Da bi se izognila neznosni bolečini, je Hazira v nenehnem gibanju, vedno v begu pred svojimi spomini in strahom, da bi se lahko znova spet začelo.
Hazirin portret služi kot opomin na trajen vpliv vojne in prikazuje, kako ljudje, kot je ona, brodijo po svetu, za katerega se zdi, da je pozabil na njih. Leta 2025 mineva 30 let od genocida v Srebrenici in konca vojne v nekdanji Jugoslaviji.
Ta film je posvečen vsem tistim, ki še vedno trpijo za posledicami te vojne.

Povezava do originalnega članka

Ogled filma Oči gaze
2025-09-19 18:00 - 18:50 | Maribor center / Lutkovno gledališče Maribor, Velika dvorana
Mednarodni festival dokumentarnega filma DOKUDOC: ogled filma Oči gaze
Dokumentarec spremlja tri palestinske novinarje v severni Gazi, ki tvegajo svoja življenja, da bi dokumentirali grozote vojne, vključno z vseprisotno lakoto in trpljenjem, s katerima se soočajo ljudje. Z motečimi, a hkrati vitalnimi vizualnimi elementi, posnetimi s kamerami in mobilnimi telefoni, nas film ostro opominja na pogum in pomen novinarstva, zlasti na konfliktnih območjih, kjer je snemanje pogosto prepovedano. Dejanje dokumentiranja resnice postane izraz solidarnosti s svetom, ki presega osebno preživetje.
Ta dokumentarec gledalce poniža, tako da jih sooči z brutalno resničnostjo lakote, izgub in težkih razmer, s katerimi se soočajo ljudje Palestine, hkrati pa poudarja ključno vlogo, ki jo ima neustrašno poročanje pri našem razumevanju človeškega trpljenja in konfliktov.

Povezava do originalnega članka

Ogled filma En meter je šest centimetrov
2025-09-19 20:00 - 20:12 | Maribor center / Lutkovno gledališče Maribor
Mednarodni festival dokumentarnega filma DOKUDOC: ogled filma En meter je šest centimetrov
Kot vsi njegovi vrstniki je tudi Cena v mladosti sanjal, da bo nekoč poletel na planiški velikanki. Toda svojih sanj zaradi hude oblike astme ni mogel izpolniti. Delček njih stoji za njegovo hišo v obliki desetmetrske skakalnice – makete, na kateri s pločevinastimi skakalci vsako leto prireja svoje vzporedno miniaturno prvenstvo.

Povezava do originalnega članka

Ogled filma OHO FILM, slovenska premiera
2025-09-19 20:00 - 21:34 | Maribor center / Lutkovno gledališče Maribor
Mednarodni festival dokumentarnega filma DOKUDOC: OHO FILM, slovenska premiera
HO FILM je dokumentarni film o slovenskem avantgardnem umetniškem gibanju in skupini OHO. Leta 1965–1971 v Sloveniji – takratni republiki socialistične Jugoslavije – je zaznamovalo avantgardno umetniško gibanje, znano kot skupina OHO, ki je navdihovala in še vedno navdihuje številne umetnike, vključno z Marino Abramović.
OHO velja za enega najzanimivejših, najkompleksnejših in najpomembnejših primerov povojne avantgardne umetnosti v srednji in vzhodni Evropi. Potem ko je kot eden prvih iz vzhodne Evrope, ki je razstavljal v newyorškem muzeju MoMA, dosegla velik uspeh, se je skupina leta 1971 razpustila.

Povezava do originalnega članka

OTROŠKI FESTIVAL BORL
2025-09-20 10:00 - 20:00 | Okolica / Grad Borl, Dolane 1, 2282 Cirkulane
🤩🥳V soboto, 20. septembra se bo na gradu odvil prvi otroški festival. 🥳🤩Čaka nas pester program animacij in doživetij. 🤩🥳Pridruži se nam.Če si tudi ti želiš postati del pravljice se nam pridruži!
PARK PRED GRADOM
Barbarji
Animacijski park napihljiva igrala: GLADIATOR, Bodyzorb žoge,…
Srednjeveški vrtiljak
Predstavitev poklicev: Gasilec, policist, reševalec
GRAJSKO DVORIŠČE
Graščaki društva BARON, orožarna
Rimljani
Čebelarsko društvo Cirkulane
Folkloristi iz Cirkulan
VITEŠKA DVORANA
(predstave)
12:00 Čarodej Avgustino
15:30 KU- KUC teater: Zmaj Iskrica
AVLA GRADU
Delavnice za otroke z animatorko
Poslikave obraza
Miki Muster strip
Vključen ogled prenovljenega gradu in interpretativne

Povezava do originalnega članka

Ogled filma Dediščina
2025-09-20 14:30 - 15:35 | Maribor center / Lutkovno gledališče Maribor, Mala dvorana
Mednarodni festival dokumentarnega filma DOKUDOC: ogled filma Dediščina
Poetični dokumentarec skuša brez besed prikazati prepletenost človeka in narave na primorskem, s tem pa naslikati globalno sliko odnosa med potrošnjo in Zemljo.

Povezava do originalnega članka

DOKUDOC: Medmorje
2025-09-20 16:00 - 16:14 | Avditorij Lutkovnega gledališča
Ribiči iz morja vlečejo ulov. Kamera jim pri tem sledi v makro podobah, prav tako pa tudi morju, ki ta ulov da. Kako se spajata idealizirana podoba morja in realnost delavca na njem? Režija Ema Paš
Vrsta filma DOKU Zdaj
Dolžina filma 14′
Leto in država 2024, Slovenija
Produkcija Akademija za gledališče, radio, film in televizijo Producent Jožica Šmid • Režija Ema Paš • Scenarij Ema Paš, Ela Mimi Pirnar, Lenart Sušnik • Kamera Ela Mimi Pirnar • Montaža Lenart Sušnik • Direktor fotografije Ela Mimi Prinar

Povezava do originalnega članka

DOKUDOC: Kdo bo potrkal na vrata mojega doma
2025-09-20 16:00 - 17:24 | Lutkovno gledališče Vojašniški trg 2a Maribor, Upravna enota Maribor, 2000 Slovenia
V osrčju Bosne in Hercegovine živi starec s svojim konjem. V hudem mrazu in težkih razmerah išče udobje in toplino v objemu narave. Zgodba o človečnosti in žalosti kot univerzalni človeški izkušnji, ki lahko izolira in združuje. Režija Maja Novaković
Vrsta filma DOKU Multikulti
Dolžina filma 84′
Leto in država 2024, Srbija
Produkcija Kinorasad Producentka Maja Novaković • Scenarij Maja Novaković, Jonathan Hourigan • Kamera Maja Novaković • Montaža Maja Novaković, Nebojša Petrović • Direktor fotografije Maja Novaković • Originalna glasba Domen Finžgar • Oblikovanje zvoka Ivan Antić, Dean Stojčić • Obdelava zvoka Dos Bros Studios • Izdelava DCP NuFrame • Producenta Siniša Gačić, Anja Vrdlovec

Povezava do originalnega članka

DOKUDOC: GOGI
2025-09-20 18:00 - 18:12 | Avditorij Lutkovnega gledališča Maribor 2a Vojašniški trg Maribor, Upravna enota Maribor, 2000 Slovenia
Dokumentarni portret Gorana Šroka – Gogija, ki je dvajset let živel brez strehe nad glavo. Film govori o vztrajnosti in spremembi, ki ju človek zmore, ter nas opomni, da nikoli ne vemo, kakšne zgodbe skriva obraz, ki ga srečamo na ulici. Režija Vukašin Stepančić
Vrsta filma DOKU Zdaj
Dolžina filma 12′
Leto in država 2024, Slovenija
Produkcija Akademija za gledališče, radio, film in televizijo Producent Jožica Šmid • Scenarij Vukašin Stepančić, Jakob Vogrinec • Kamera Nejc Hafner • Montažerka Jakob Vogrinec • Direktor fotografije Nejc Hafne

rPovezava do originalnega članka

15. StopTrik MFF: Satira, blasfemija, karneval
2025-09-24 00:00 - 2025-09-28 00:00 | Maribor
24. – 28. 9. 2025, Maribor
15. StopTrik MFF: Satira, blasfemija, karneval
15. mednarodni filmski festival StopTrik je tu, da se smeji katastrofi v obraz. Letošnja tema postavlja v središče humor – ne tisti mehak, prijeten, ampak oster, neurejen, včasih brutalni smeh, ki se pojavi, ko se svet zdi neprimeren za življenje. Vojne se vlečejo, politika gnije, planet gori, zakaj torej ne bi uporabile_i gline, lutk in vseh drugih vrst stop motion trikov, da bi stvari obrnile_i na glavo? Naše raziskave za letošnji program so pokazale, da stop animacija cveti tam, kjer vlada absurdnost. Programski direktor in kuratorice_ji so se potrudile_i, da bi ponudile_i nekaj veselejših tonov, vendar so umetnice_ki in medij jasno pokazale_i, da umetniška animacija ni nekaj disneyevskega. Če je to humor, je to humor z ostrimi zobmi.

Vabimo vas na tematske programe, ki slavijo divji, kolektivni in subverzivni smeh ali – v bakhtinovem smislu – karnevalski smeh. Karnevalski osvobajajoči potencial ruši hierarhije, se posmehuje avtoritetam in najde užitek v smehu skozi solze.

Preberite več o retrospektivnih programih, kuratorjih_kah, referencah, temah in tehnikah:

Morda letos sicer res tematiziramo humor, a dejstvo je, da se ne moremo izogniti veliki humanitarni in politični krizi. StopTrik MFF svojo integriteto potrjuje s podporo zatiranim, tudi z zagotavljanjem prostora za vidnost glasov in del, ki so utišani s strani imperialističnih in kolonialnih sil. Podpiramo pobudo Animirana Palestina (Palestine Animated) in s ponosom predstavljamo program palestinske animacije, ki so ga posebej za StopTrik kurirali Samira Badran, Mats Grorud in Angeles Cabria. Na festivalskih prizoriščih, platnih in drugih materialih boste našli navodila, kako finančno podpreti animatorke_je, ki trenutno prebivajo v Gazi in na Zahodnem bregu. Vsaka festivalska projekcija se bo začela s kratkim videom podpornic_kov akcije AniJam »Gazi z ljubeznijo«, ki jo je poleti 2025 sprožila skupnost AC4Pal (Skupnost animatork_jev za Palestino) – na stotine umetnic_kov z vsega sveta je animiralo svoje izraze podpore in solidarnosti ljudem v Gazi, ki so ujeti in izstradani pod brutalno izraelsko okupacijo.

Povezava do originalnega članka

StopTrik Pobalin_ka: mednarodni tekmovalni program stop animacija za otroke II
2025-09-24 09:00 - 10:20
Med 24. in 28. 9. v Mariboru poteka 15. StopTrik, Mednarodni filmski festival, ki je posvečen stop animaciji. Že deveto leto zapored ponuja kvaliteten program tudi za najmlajše občinstvo.
Filmski program sestavljajo 4 selekcije za otroke, ki so prilagojene različnim starostnim skupinam. Posebnost festivala je otroški tekmovalni program v teh delih, ki prikazuje izbor najboljših animiranih filmov, prispelih na poziv, otroci pa med njimi izbrajo zmagovalce v vsaki kategoriji. Selekcije so sestavljene iz kratkih animiranih filmov profesionalnih avtoric in avtorjev, narejenih v tehniki stop animacije. Izbor filmov sta opravili kuratorka otroškega programa StopTrik MFF, Brina
Fekonja in sodelavka otroškega programa StopTrik MFF, Jelena Dragutinović.
Filmske projekcije so pospremljene s krajšimi vodenimi pedagoškimi pogovori. Kuratorka bo z otroki med posameznimi animiranimi filmi govorila o zgodbi, sporočilu, tehniki animacije in vrednotenju umetniškega dela (filma). Otroško občinstvo bo s pomočjo glasovalnih lističev filmom podelilo ocene in izbralo zmagovalne stop animacije.
Našel sem škatlo / I Found a Box / J’ai trouvé une boîte
Eric Montchaud (Sacrebleu Productions), 2024, Francija, 9′
Nekega dne ptič Guy med tekom po gozdu trči ob škatlo. In Guy se vpraša: “Le čemu bi ta škatla lahko služila?”
Cvetlična svetilka v gozdu / Flower Lantern in the Woods
Yiling Zeng, 2023, ZDA, 6’10”
Plašna zajčica tava po gozdu in išče primerno zavetje. Neke noči jo zbudi svetel žarek in naleti na skrivnostno senco. Ko se približuje nepričakovana nevarnost, zagleda miško s cvetlično svetilko.
Nočni škornji / The Night Boots / Les Bottes de la Nuit
Pierre-Luc Granjon (Am Stram Gram), 2024, Francija, 12’21”
Medtem ko starši gostijo prijatelje, deček sredi noči zapusti dom in v gumijastih škornjih vstopi v goščavo. Tam ga nenavadna, radovedna in samotarska zver popelje v osrčje gozda, da bi spoznal nočna bitja, ki tam prebivajo.
Nekoč v podčasju / Once Beneath a Time
Amelia Dickson, 2024, ZDA, 4’42”
Spust v domišljijski prazgodovinski svet in praznovanje vsega, kar Zemlja hrani v svojih plasteh.
Nov dom za Kozlove / A New Home For The Goat Family / Ein neues Zuhause für Familie Ziege
Maria Steinmetz, 2025, Nemčija, 7’23”
Družina koz, ki beži pred svojo nezanesljivo gospodarico, išče drevo, pod katerim bi si lahko zgradila hišico.
Dolžina: cca. 80 min (projekcija + pogovor)

StopTrik Žverca: mednarodni tekmovalni program stop animacija za otroke I
2025-09-24 11:00 - 12:05
Med 24. in 28. 9. v Mariboru poteka 15. StopTrik, Mednarodni filmski festival, ki je posvečen stop animaciji. Že deveto leto zapored ponuja kvaliteten program tudi za najmlajše občinstvo.
Filmski program sestavljajo 4 selekcije za otroke, ki so prilagojene različnim starostnim skupinam. Posebnost festivala je otroški tekmovalni program v teh delih, ki prikazuje izbor najboljših animiranih filmov, prispelih na poziv, otroci pa med njimi izbrajo zmagovalce v vsaki kategoriji. Selekcije so sestavljene iz kratkih animiranih filmov profesionalnih avtoric in avtorjev, narejenih v tehniki stop animacije. Izbor filmov sta opravili kuratorka otroškega programa StopTrik MFF, Brina
Fekonja in sodelavka otroškega programa StopTrik MFF, Jelena Dragutinović.
Filmske projekcije so pospremljene s krajšimi vodenimi pedagoškimi pogovori. Kuratorka bo z otroki med posameznimi animiranimi filmi govorila o zgodbi, sporočilu, tehniki animacije in vrednotenju umetniškega dela (filma). Otroško občinstvo bo s pomočjo glasovalnih lističev filmom podelilo ocene in izbralo zmagovalne stop animacije.
Drobižek in velikan / The Little One and The Giant / Le Petit et Le Géant
Isabela Costa (VLAD&co), 2025, Brazilija, Francija / Brazil, France, 8’40”
Po zapuščenem svetu tava majhen glodavec, iščoč življenja. Nekega dne odkrije hišo, ovito
v cvetje, pravo oazo sredi ruševin. Tam nepričakovano sreča velikana.
Klobučar / The Hatter / Kapelusznik
Matylda Maciejewska (Univerza za umetnost v Poznanju / UAP University in Poznań), 2024, Poljska / Poland, 00’45”
Zgodba o plesočem vetru in izgubljenem klobuku. Ko neukrotljiv veter z glave mimoidočega odpihne klobuk, se začneta nenavaden ples in zabava.
Boblova kuhinja / Bobel’s Kitchen
Fiona Rolland (Atelier de production de La Cambre), 2024, Belgija, 10’25”
Bobel, strupena gobica, sanja o tem, da bi postal kuhar na vaški tržnici. Toda predsodki vaščanov mu bodo nalogo otežili .
Bilo je nekoč v Zmajegradu / Once Upon a Time in Dragonville / Il était une fois à Dragonville
Marika Her (Folimage), 2024, Francija, Švica, 9’15’’
Samson, zmaj, ki se mu drugi prebivalci Zmajegrada posmehujejo, je prisiljen vstopiti v svet ljudi. Tam spozna Simona, dečka, ki mu stoji ob strani pri vseh preizkušnjah.
Glinena pustolovščina / A Clayful Adventure
Florrie Macleod, 2025, VB, 3’54”
Zavržena Glina se spopade z Domišljavo Keramiko, kar ima šokantne posledice. Se lahko naučita razumeti in sprejeti druga drugo?
Dolžina: cca. 65 min (projekcija + pogovor)
